p4elitsa-myhandiwork: КОШНИЦА С БУКЕТ ОТ БОНБОНИ!\nБлог за ръчно изработени накити, мъниста, различни декорации от плат, цветна хартия и други материали. Изработване на букети и кошници от бонбони.\nКОШНИЦА С БУКЕТ ОТ БОНБОНИ!\nЕто още един подарък направен заедно с моите колежки. Кошницата е изработена от цветна хартия в червено и жълто - два цвята съчетаващи се много добре. Направен е букет от единадесет бонбона - декорирани като букет от рози. Сложена е и бутилка, опакована в червена хартия и украсена с жълта хартиена лента.\nМисля, че крайният резултат е страхотен.\nПубликувано от p4elitsa в 17:47 ч.\nЕтикети: бонбони, букет, кошница, цветна хартия\nаксесоари бижута бонбони букет булчински Великден декорация диадема житен клас зелени клонки калинки картички картон квилинг коледа комплекти кошница кошнички креп хартия лалета мъниста обици орхидея панделка панделки плат плетово подарък подаръци рози свадба свещ снежен човек украса фиби за коса хризантема цветна хартия цветя шал шаферски шоколад\nАрхив на блога Ноември 2013 (2) Септември 2013 (4) Май 2013 (2) Март 2013 (4) Декември 2012 (1) Октомври 2012 (3) Август 2012 (2) Юли 2012 (2) Май 2012 (2) Април 2012 (2) Март 2012 (1) Декември 2011 (1) Май 2011 (1) Април 2011 (1) Август 2010 (1) Април 2010 (1) Март 2010 (2) Октомври 2009 (3) Септември 2009 (1) Август 2009 (1)


10 май 2021 | 22:08\nСлавия постигна много важна победа в борбата си за оцеляване и направи нова крачка към оставането си в елита. "Белите" се наложиха с класическото 3:0 над Етър като гост в мач от 29-ия кръг на efbet Лига. След скучно първо полувреме, всички по-интересни положения се случиха през втората част. В герой за столичния тим се превърна Радослав Кирилов, който вкара първите два гола (54', 70') и имаше основна заслуга за третото попадение на Макрилос (81'). Етър от своя страна записа първия си точен удар в 78-ата минута, което се оказа крайно недостатъчно за отбора на Александър Томаш и така "болярите" ще трябва да треперят до последно за оставането си в efbet Лига, ако все пак има отпадащи.\nПрез първите 10-ина минути положение пред една от двете врати липсваше. В 13-ата минута дойде и първата ситуация, довела до напрежение между двата тима. Тогава главният съдия Драгомир Драганов трябваше да провежда разговор с Александър Томаш, който имаше претенции към един неотсъден корнер в полза на Етър. В крайна сметка всичко завърши със стискане на ръцете между двамата.\nДо края на първата част така и не се създадоха положения, които да застрашат една от двете врати. Битката в средата на терена преобладаваше, честите нарушения също спомагаха за убиването на темпото на игра. В 42-ата минута Емил Стоев опита късмета си от воле след центриране от корнер, но крайно неточно. 2 минути по-късно Макрилос стреля от разстояние, но слабо и топката излезе в аут.\nВ добавеното време на първата част дойде и най-чистото положение в срещата. След центриране Мезу свали с гърди на Боруков, който от близка дистанция стреля, но ударът му бе блокиран.\nВторото полувреме започна също доста слабо от гледна точка на положения. В 54-ата минута обаче все пак падна гол. Тогава Ертан Томбак бе изведен добре надясно, като крайният бранител разполагаше с изключително голямо пространство пред себе си. Младият футболист центрира по земя към Димитър Рангелов, който обаче прескочи топката и така тя стигна до Ради Кирилов. Нападателят на Славия не сбърка и с много хубав изстрел откри за 1:0. Трябва да се отбележи, че вратарят на "болярите" Христо Иванов можеше да се намеси по-добре и да улови кълбото при подаването на Томбак.\nСлед ново затишие откъм интересни положения дойде 70-ата минута, когато "белите" удариха за втори път. Тогава Емил Стоев центрира по прекрасен начин топката към Ради Кирилов, който директно от воле отправи истински снаряд към вратата на Иванов и покачи до 2:0.\n2 минути по-късно Стоев опита късмета си от границата на наказателното поле, но стражът на Етър изби.\nВ 78-ата минута дойде и първата опасна възможност за великотърновци. След прекрасно центрира влезлият като резерва Милчо Ангелов стреля много опасно с глава, но прекрасната намеса на Вуцов остави "белите" с две попадения напред. Няколко секунди по-късно след много добра контраатака Ради Кирилов подаде към Макрилос, който от 2-3 метра на празна врата нацели гредата.\nВ 81-ата минута все пак Славия нанесе нов шамар на Етър. След прекрасно извеждащо подаване Кирилов стреля, но шутът му срещна страничния стълб. При добавката обаче Петер Макрилос се оказа на точното място в точното време и вкара на опразнената врата.\nС тази победа Славия излиза начело в плейофната група за оставане в елита и събира актив от 30 точки, на 2 пред втория Ботев (Враца). Етър пък все още няма победа след разделянето на отборите и остава на последната позиция с 22 точки. Над него се намира отборът на Монтана, който има с 2 пункта повече.\nЕтър: 1. Христо Иванов, 83. Алдаир Ферейра, 44. Божидар Кацаров, 81. Венелин Филипов, 10. Мезу, 17. Ивейл Натаниел, 26. Мариян Иванов, 99. Преслав Боруков, 16. Симеон Мечев, 3. Хосе Кордоба, 23. Христофор Хубчев\nСТАДИОН: "Ивайло", гр. Велико Търново


Дъска за рязане Masterchef с възможност за персонализация - Годишнина\nДъска за рязане Masterchef с възможност за персонализация е оригинален и практичен подарък за всяко домакинство. Подарете за юбилея на вашия баща или за сватбата на вашата сестра. Логото на любимия кулинарен формат MasterChef и възможността за персонализация с име, придават на подаръка особен чар. Всеки човек, който обича да се вихри в кухнята би се радвал да притежава дъска като тази!\nДъска за рязане Masterchef с възможност за персонализация - чудесен подарък за младо семейство или за член от семейството, който е изявен кулинар.\nРазмери: диаметър 20 см, височина 1,50 см.


лакомство за здрави зъби/дентал за дребни породи/dental care lakomstvo\nНачало GOSBITS DENTAL MINI - лакомство за здрави зъби\nGOSBITS DENTAL MINI -...\nGOSBITS DENTAL MINI - лакомство за здрави зъби\nGOSBITS DENTAL MINI\nЛакомство за здрави зъби за кучета от малки и дребни породи с тегло до 10 кг\n70% прясно месо и риба\nДентално лакомство/пръчици за кучета\n- Специална големина и форма съобразена с малките челюсти при дребните породи\n- Grain Free (без зърнени култури)\n- Високо съдържание на месо и риба 70%\n- 100% натурално лакомство\n- Без брашно от месни източници\n- Без субпродукти и карантии\n- Без оцветители, овкусители и изкуствени аромати\n- Без синтетични/изкуствени консерванти и антиоксиданти\nНатурална закуска, която съчетава стоматологична помощ с удоволствието от дъвченето на здравословна награда.\nСпециална текстура, която премахва плаката и забавя натрупването на зъбен камък, както и остатъците от храна. С етерични масла и растителни екстракти срещу бактериите, които причиняват лош дъх, плака, зъбен камък и атакуват венците. Предотвратява възпалението на венците и подпомага лечението на раните на устната кухина. Полутвърда текстура, щадяща венците.\nСъстав: прясно пиле (40%), прясна сьомга (30%), картоф, минерални вещества, етерични масла и билкови екстракти.\nАналитични съставки: суров протеин: 24%, сурови влакнини: 2,4%, сурови масла и мазнини: 11%, неорганична материя: 8%, влажност: 20%, натрий: 0,17%, калий: 0,31%.\nИнструкции: Да се съхранява на хладно и сухо място.\nОт 1 до 3 пръчици на ден за кучета с тегло до 10 кг.\nСтрахотен състав и ефект. Много е вкусно и сме като наркомани на това лакомство. Не ни мирише устата и зъбките са чисти и без остатъци от храна и плака. Наистина е много вкусно и полезно. Благодарим на Gosbi за хубавите храни и лакомства.\nдентални пръчици лакомство\nНевероятно вкусно е!!! Храня с Gosbi Fish mini и съм много доволна от продуктите на Gosbi. Денталното лакомство за дребни породи е разкошно и кучето ми никога не ме е молило да му давам нещо така, както сега.\nТова е невероятно вкусно лакомство. Тази кутийка с денталните пръчици я препоръчвам на всички мои близки с кучета. Качеството си е качество. Браво Gosbi.


И пармезанът пострада от земетресението\nНачало Икономика Земеделие И пармезанът пострада от земетресението\n10% от годишното производство на сиренето е съсипано след разрушителните трусове в Италия\n13:54 23.05.2012 6904 ~ 2 мин. четене\nЗеметресението от шеста степен по Рихтер, което удари северната част на Италия през уикенда, нанесе огромни щети и върху кулинарна култура на страната, пише "Гардиън".\nПроизводителите сиренето Parmigiano, които са в близост до епицентъра на земетресението, северно от Болоня, съобщиха, че са пострадали 300 000 огромни пити от продукцията им, отлежавала върху високи рафтове. В резултата на труса 130 000 пити от марката Grana Padano - конкурентът на Parmigiano са унищожени също.\n"Всички рафтове са се свлекли като домино и само 20 до 30% от моите пити са невредими", казва за CNN мениджърът Ивано Кеци, които се грижел за отлежаването на 90 000 пити пармезан.\nПроцесът на узряване на сиренето продължава от 12 до 24 месеца. Годишно регионът продава три милиона 40-килограмови пити пармезан на стойност почти 2 млрд. евро. В Италия остава 2/3 от продукцията, а 40 000 тона се изнасят.\nЕдна пита добре узряло сирене струва почти 420 евро. Освен това истински добре узрял пармезан се смята за толкова ценен, че местни банки го приемат като залог при отпускането на кредити.\n"Питите, които са пострадали, представляват 10% от годишното производство", заяви говорителят на Parmigiano-Reggiano Cheese Consortium. Половината от тях може да бъдат загубени, добави той, което ще струва на бизнеса 80 милиона евро, включително разходите за ремонт на складовете за съхранение.\nПитите са били подредени на рафтове до 10 м. Персоналът на няколко места за съхранение, пострадали от земетресението в неделя, са били спешно извикани, за да търсят неповредени пити сирене и за да намерят резервни места за съхранение с правилната температура и влажност, където те могат да продължат да зреят.\nПо думите на един от производителите, ще отнеме 20 дни за откриване на всички здрави сирена. "Ако те са счупени, могат да плесенясат", казва Лео Бертоци, директор на консорциума. „Колела, които са понесли незначителни щети, могат да бъдат продавани с отстъпка за промишлена употреба или настъргване", допълва той и споделя, че гледката на всички нападали пити го е потресла.\nЗагубата на толкова сирене обаче не означава непременно, че цената на пармезана ще се повиши, което се дължи на неотдавнашното увеличение на производството.\nПострадалият от земетресението регион е известен и с производството на шунката Prosciutto di Parma, като една ферма е загубила повече от 100 свине при срутване на сградите. Производството на прошуто не е засегнато, защото повечето животни се карат от друга част на Северна Италия и само обработката на месото е в района на Парма.\nБюджет и финанси 11127\nБюджет и финанси 6904


Създаване на връзки/\n„Демокрацията не е нещо, в което вярвате или място, на което да поставите шапката си, а е нещо, което вие вършите. Вие участвате в нея. Ако спрете да го правите, демокрацията рухва.“\nТемa\t Гражданство и участие\nТемa Основни човешки права\nРазмер на групата 8 - 20\nТази дейност включва преговори за правата и задълженията на гражданите, правителството, НПО и медиите в условията на демокрация\n• Правото на човек да участва в управлението на държавата и в свободни избори\n• Правото на достъп до информация и свободата на изразяването на убеждения\n• Всеки има задължения към обществото\n• Развиване на разбирането за връзката между правата и задълженията\n• Развиване на дискусията и свързаните със сътрудничество умения\n• Стимулиране на гражданската отговорност\n• Лист хартия А4 и молив за всяка група, за да си води бележки\n• 4 големи листа (A3) или хартия за флипчарт (по един комплект за всяка група „листа за отчет”)\n• 3 маркера, един червен, един зелен и един син за всяка група\n• 4 кълба от канап или прежда (различен цвят прежда за всяка група)\n• Ролка самозалепваща лента (скоч) за всяка група\n• Лист за раздаване на правилата на играта, по един на група\n• Изрежете 6 дължини (всяка с дължина 1.5 м) връв или вълна от всяко кълбо (24 общо; по 6 от всеки цвят, по един цвят на група)\n15 септемвриМеждународен ден на демокрацията\n1. Обяснете на участниците, че целта на настоящата дейност е да се начертае „схема” на различните взаимоотношения между четирите „заинтересовани страни“ в едно (идеално) демократично общество.\n2. Разделете участниците на четири еднакви групи, които ще представляват четирите „заинтересовани страни“ в условията на демокрация: правителството, НПО сектора, медиите и гражданите.\n3. Раздайте на всяка група по един лист хартия А4 и молив, за да си водят бележки и ги помолете да направят „мозъчна атака“ в рамките на 10 минути и да определят ролята, която играе тяхната „заинетерсована страна“ в демократичното общество, т.е. кои са основните функции, които изпълнява. При изтичане на времето участниците трябва да постигнат договореност за петте най-важни функции.\n4. След това те трябва да изготвят „листата си за записи“. Раздайте на всяка група голям лист хартия (А3 или хартия за флипчарт) и червен маркер и ги помолете отгоре да напишат „актьора“, който представляват, а отдолу петте им най-важни функции.\n5. Съберете групите на едно място да представят „листата си за записи“. Помолете групите да споделят реакциите си. Попитайте ги дали са съгласни за основните функции на четирите „заинтересовани страни“. Нека групите, ако желаят, да променят списъците си, ако сметнат за необходимо, след като чуят коментара на останалите групи.\n6. Разделете отново четирите групи и им раздайте зелените химикалки. Дайте им петнадесет минути, за да направят „мозъчна атака“, за да определят какво изискват една от друга, за да могат да изпълняват функциите си. Когато времето е почти изтекло, помолете групите да приоритизират двете най-важни искания спрямо останалите „заинтересовани страни“ и да ги запишат под отделни заглавия като използват зеления маркер.\n7. Раздайте копията от „Правилата за игра“ и ги прочетете, за да е ясно на всички каква е следващата стъпка от упражнението . Помолете групите да поставят своите листове за записи в средата на стаята и да ги подредят под формата на квадрат, с около 1м разстояние един от друг (вж. диаграмата). Помолете участниците от всяка група да заемат места близо до „техния“ ъгъл.\n8. Раздайте на всяка група 6 конеца вълна, ролка скоч и синя химикалка.\n9. След това започват кръговете на преговорите. Всеки кръг продължава 10 минути. Напомнете на участниците, че целта е да се набележат отношенията между различните „заинтересовани страни“ и след приемането на дадено искане трябва да се залепи с тиксо едно нишка прежда между съответните два листа, за да се обозначи приемането на дадено задължение.\n10. Преминете към обсъждане и оценка, докато участниците все още седят около схемата.\nПомолете участниците да разгледат мрежата, която са направили, и да разсъждават върху упражнението.\n• Трудно ли е било да се измислят функциите, които изпълняват правителството, НПО, медиите и гражданите в условията на демокрация?\n• Имало ли е несъгласия в групите по отношение на това кои искания да бъдат приети и кои – отхвърлени?\n• Кои от исканията към другите групи не са били приети като отговорности? Защо е така? Смятате ли, че такива случаи биха предизвикали проблеми и в реалния живот?\n• Има ли отговорности, които всяка група е приела, за които преди това не са се сетили? Какво е отношението на участниците към тях сега\n• Показало ли е упражнението нещо ново за демократичното общество, което участниците не са знаели по-рано? Имало ли е изненади?\n• Кои права са заложени в това упражнение?\n• Член 29 на Всеобщата декларация за правата на човека гласи: „Всеки човек има задължения към обществото, в което единствено е възможно свободното и цялостно развитие на неговата личност.“ Кои са най-важните задължения в живота ви понастоящем?\n• Какви са ролите на различните заинтересовани страни при осигуряване, че не са нарушени правата на никого?\n• Какви са ролите на различните заинтересовани страни при осигуряване, че всеки трябва да разполага с достъп до образование за човешки права?\nИзползването на четири различни цвята прежда (като един цвят е свързан с всяка „заинтересована страна ”) , прави схемата да изглежда по-атрактивна и е по-лесно да се проследят връзките, например, исканията на всички граждани може да са жълти, а всички тези на медиите – черни.\nВ точка 5 на инструкциите, след като групите са изтеглили своя списък от функции, не отделяйте дълго време за обсъждане на въпросите като цяла група. Трябва да използвате това повече като подсещане за следващата малка групова работа, която предстои за извършване. Групите може да поискат да си водят бележки за функциите на другите групи.\nАко групите се стремят да излязат с определени функции, опитайте се да ги помолите да помислят за определения вид нещо, което извършва тяхната „заинетерсована страна“ и, какво би липсвало, ако я нямаше! Може да пожелаете да предоставите примери, за да помогнете на групите да започнат:\n• Правителствата съставят законодателството, вземат решения за общата политика и осигуряват, че страната се справя с бюджета си.\n• НПО лобират за интересите на малцинствата, поемат въпроси, които правителството (или опозицията) не са успели да адресират, водят кампании за промени в законодателството.\n• Медиите докладват за политиката на правителството, изследват въпроси и предоставят анализ и коментар.\n• „Функциите“ на гражданите включват всичко, което е важно в демократично общество: идеите могат да варират от гласуване за парламент, активност при ангажиране с права на човека, учредяване на организации за защита на конкретни групи, разпитване за и вземане на участие в политическия живот и т.н.\nКогато съставят списъци с исканията си (точка 5), напомнете им да не отправят нереалистични искания към другите „заинтересовани страни“. Отговорностите трябва да са приемливи, така че участниците не бива да отправят несправедливи или неразумни претенции.\nВ точка 9, когато групите започнат преговори, те не трябва да се представят като „съревнование“, нито пък трябва да се отделя прекалено много време за този етап. Акцентирайте върху това, че групите трябва да си сътрудничат една с друга: целта е изграждане на общество, в което всички „заинтересовани страни“ работят заедно за благото на всички. Следователно транзакциите трябва да протекат сравнително бързо: кажете на групите да приемат исканията, ако изглеждат разумни, а в противен случай да ги отхвърлят, като спорните въпроси се оставят за дискутиране на по-късен етап.\nАко групите се нуждаят от помощ при мисленето за исканията и отговорностите, може да използвате като пример медиите и гражданите: журналистите се нуждаят от подсказки къде се случват събитията и гражданите носят отговорност за привличане на вниманието на медиите и предоставянето на свидетелски изявления.\nДейността може да се усложни или опрости чрез използване на различен брой „заинтересовани страни“ в обществото. Така например може да добавите „фирми“, „малцинства“, или „групи в неравностойно положение“. Това обаче ще направи процеса на преговори много по-сложен, и вие може да не карате всички групи да разменят исканията си с всички останали групи. Освен това може да използвате различни категории, които са по-пряко свързани с живота на младите хора – например може да заместите „гражданите“ с „млади хора“ и „правителството“ с „училище”.\nУпржанението може да се опрости чрез премахване на една или повече групи – например като работите само с „гражданите” и „правителството”. Този вариант е за предпочитане, ако групата ви е малка.\nМожете да извършите упражнението, без да използвате схемата. По време на преговорите даден участник от първата група държи нишката прежда в единия край, докато предлага другия край на участник от втората група. Ако участниците държат нишките в двата края, до края на преговорите цялото „общество” ще бъде свързано физически до края на процеса!\nГрупата може да продължи да добавя различни обществени групи към схемата (вж. Вариации). За по-голяма яснота участниците могат да пренесат схемата върху друг лист хартия. Помислете кои от тези връзки не са добре развити във вашето общество и какво може да се направи за преодоляване на този проблем.\nАко групата иска да помисли за насоката, в която се движи дадено общество, на участниците може да им хареса упражнението "Нашето бъдеще".\nИзпълнете упражнението отново, но този път го използвайте като метод, за да анализирате как си взаимодействат местното ви правителство, местните медии, местните НПО и граждани. Идентифицирайте къде връзките могат да бъдат по-добри и доведете това до вниманието на „заинтересованите страни“, или като напишете писма, блог или статия в местните медии. Можете да поставите практическо начало, за да подобрите връзките между собствената ви организация, училище, колеж или клуб с другите „заинтересовани страни“.\n1. Целта на упражнението е исканията на всяка „заинетересована страна“ да бъдат приети от всеки един от останалите „заинтересовани страни“.\n2. Преговорите се извършват в три кръга между двойки „заинтересовани страни“, както следва:\n• Кръг I: преговарят гражданите и НПО, от една страна, а от друга страна – медиите и правителството;\n• Кръг 2: преговарят гражданите и медиите, от една страна, а от друга страна – НПО и правителството;\n• Кръг 3: преговарят гражданите и правителството, от една страна, а от друга страна – медиите и НПО.\n3. Във всеки кръг двойките решават сами кой да започне и се редуват да отправят искания.\n4. Участниците трябва да заявят искането си кратко и ясно. Освен това трябва да обяснят какво включва това искане и защо го отправят, т.е. защо е важно и по какъв начин ще им помогне да осъществят собствените си функции.\n5. Когато решават дали да приемат или да отхвърлят дадено искане, участниците трябва да решат дали това, което се иска от тях, е справедливо, и дали ще могат да го изпълнят.\n6. Ако искането се приеме, двойките използват една от нишките прежда на „предявилите искането лица“ и го записват между два „листа със записи“, за да обозначат постигнатото споразумение. Приемащата група записва кратка бележка в своя „лист за записи“ със синя химикалка, за да им напомни за отговорностите и за това, което са се договорили да извършат.\n7. Ако втората група отхвърли искането, нишката прежда се оставя настрани.\n8. Повторете същия процес, докато се обсъдят всички искания.\n9. Повторете същия процес във всеки кръг, докато се установят връзки между четирите „заинтересовани страни“.\n10. На края на процеса, ще има схема, която ще представлява взаимоотношенията между различните заинтересовани страни в демокрацията. Всеки един от заинтересованите страни ще разполага с „лист за запис“ със списък на функциите си с червена химикалка, списък на исканията на другите „заинтерсовани страни“ със зелена химикалка и списък на действията, които те са се договорили да предприемат, за да отговорят на исканията на другите „заинтересовани страни“, написани със син химикал. Исканията и действията се представляват от оцветена прежда.


Национален Форум "Моето дете"от 0 до 18 г. www.moetodete.com :: Родителски организации критикуваха проектозакона за дететo\nРодителски организации критикуваха проектозакона за дететo\nПуснато на: Нед Яну 15, 2012 3:04 pm Заглавие: Родителски организации критикуваха проектозакона за дететo\nСред най-критикуваните текстове бяха въвеждането на задължително сексуално образование в предучилищна възраст правото на социалните служби да контактуват с децата без знанието на техните родители. Настоящият текст на проектозакона за детето не е окончателен. Това заяви депутатът от ГЕРБ Светлана Атанасова. На дискусия по проекта Атанасова се опита да защити текста, който беше критикуван от неправителствени организации, правозащитници, както и от СДС в парламента. Според тях проектът отнема права от родителите в полза на държавата, създава предпоставки за злоупотреби и в същото време не гарантира достатъчна защита на децата.\nНе трябва да се отхвърля целия проект заради няколко спорни текста, заяви Светлана Атанасова. По думите й, този закон ще затвори входа към иституциите за деца, ще подпомогне семействата на деца с увреждания и ще създаде нови възможности за семействата в риск.\nПредставителите на родителски организации обаче оспориха възможността на държавна намеса в семейните отношения дори в нормалните, здрави семейства, предаде БНР. Сред най-критикуваните текстове бяха въвеждането на задължително сексуално образование в предучилищна възраст, правото на социалните служби да контактуват с децата без знанието на техните родители и възможността за разследвания на семейства по анонимни сигнали.\nПредставителят на църквата отец Николай се изказа срещу цитираните текстове. Социологът Мира Радева обаче защити законопроекта с данните, че почти 40% от децата търпят насилие в дома си и трябва да бъдат защитени.


Определение на мускулната система - какво е това, смисъл и понятие\nСистемата е подреден модул от елементи, които са взаимно свързани и развиват взаимодействия помежду си. Мускулест , от друга страна, е това, което е свързано с мускулите (органите, съставени от влакна от контрактилен тип).\nТя е известна като мускулна система , следователно, до множеството органи, които са част от организма . Тази система придава форма, стабилност, твърдост и мобилност на тялото .\nВ случая на гръбначни същества, мускулната система се контролира от нервната система . Все пак има мускули, които постигат автономно функциониране.\nМускулната система изпълнява много важни функции във всички същества. От една страна, тя позволява движението на тялото и дори движението на органите (храносмилането и кръвообращението, наред с други въпроси, зависи от мускулите). Мускулите също защитават органите, са ключови в позицията на тялото и генерират калорична енергия. Мускулната система, от друга страна, предоставя данни за физиологичното състояние на организма.\nВъзможно е да се разграничат три вида мускули в мускулната система: набраздени мускули, гладки мускули и сърдечни мускули . Според начина, по който те се контролират, мускулите могат също да правят разлика между автономни , неволни , доброволни или смесени .\nВъпреки това, има много други класификации на мускулите на човешкото тяло. Така например, въз основа на тяхната ситуация, се установяват две големи групи: повърхностните, които са разположени непосредствено под кожата, и дълбоките, които са разположени извън тази област. , Последното може да определи, че те имат особеността, по правило, да бъдат в краищата на костите на скелета.\nПо същия начин, ако вземем предвид неговата форма, можем да установим съществуването на следното:\n-Cortos, които се идентифицират чрез предприемане на много специфични функции и които се намират, както на краката, така и на ръцете.\n- Планове и ширини, които не само участват в движенията на дъха, но и продължават да защитават какви са деликатните органи. Сред най-значимите са тези, разположени в корема. Примери са междуребрените или диафрагмата.\n-Крикуларно, което, както подсказва името му, има кръг и неговата мисия е да пристъпи към затваряне на определени канали, които могат да съществуват в човешкото тяло, както е, например, вегията.\nВсичко това, без да се забравя, че те могат да бъдат класифицирани по функцията, изпълнявана от групата мускули, които оформят въпросната система. В този случай ще говорим за флексори, супинатори, похитители, екстензори, пронатори ...\nМускулната система е податлива на различни заболявания и заболявания , като навяхвания, дистрофии, сълзи или полиомиелит. За да се сведе до минимум неудобството, лекарите препоръчват извършване на физическа активност и поддържане на здравословна диета. Затлъстяването, например, може да причини сериозни проблеми в мускулната система.


Калоян Паргов: Киберсигурността е изключително важна в днешния дигитален свят – koMEDIA.bg\nНачало OFFNews Калоян Паргов: Киберсигурността е изключително важна в днешния дигитален свят\nТова заяви председателят на БСП – София Калоян Паргов, който се срещна с делегация, водена от регионалния директор за Европа на израелската държавна компания “Rafael Advanced Defense Systems” Изар Сахар. Те са на посещение в страната ни за срещи с различни институции.\n“Израелската държавна компания “Rafael” има богат набор от решения в различни аспекти в сферата на сигурността. Опитът им в киберсигурността си струва да бъде проучен и използван за решение на някои от нашите проблеми, а те не са малко. В България има още какво да се желае и да се навакса в тази област”, заяви Паргов по време на срещата.\nЗа лидера на столичните социалисти сферата на киберсигурността е важна и не е чужда. Още преди четири години Паргов инициира конференция на тема “Заплахи и рискове за сигурността на Република България в цифровия свят. Киберсигурност и киберустойчивост”, която бе в памет на покойния му баща проф. Драгомир Паргов, който е основател на специалността “Информационна сигурност” в УниБИТ.\n“Rafael Advanced Defense Systems” е един от водещите производители на отбранителни технологии в глобален мащаб. Компанията е създател на световноизвестната система за ПВО „Железен купол“ (Iron Dome), която пази небето над Израел и на националния Център за компютърна сигурност в страната.\nпредишен 9 страни от ЕС отказаха да подкрепят реформи на пазара на електроенергия\nследващ Словенската полиция разследва пет пратки със смъртни заплахи и куршум


Агенция "СЕДМИЦА" - Сливен | 31-годишен от Сливен в болница с опасност за живота след съседски скандал... Мъж и жена пострадаха при катастрофа край кв. "Речица"\n31-годишен от Сливен в болница с опасност за живота след съседски скандал... Мъж и жена пострадаха при катастрофа край кв. "Речица"\n20.06.2017 / 10:08\nКриминалисти на РУ-Сливен работят по установяване на извършител, причинил телесна повреда. На 19 юни, около 16,57 часа, след възникнал скандал между съседи на ул. “Аспарух” в град Сливен, е причинена телесна повреда на 31-годишен мъж. Той е транспортиран до МБАЛ-Сливен с наранявания по главата и опасност за живота. По случая е образувано досъдебно производство.\nНа 19 юни, в 14,10 часа, е получен сигнал за настъпило пътно произшествия в град Сливен на изхода на кв. “Речица” на кръстовището с път ІІ-66. Ударили са се три автомобила- “Мерцедес”, управляван от 26-годишен водач от село Старо село; “Мазда”, управлявана от мъж на 54 години от град Нова Загора и “Рено Канго” с 29-годишен водач от град Сливен.\nАвтомобилите са се ударили в зоната на кръстовището. От сблъсъка между тях е пострадала 66-годишна велосипедистка от село Мечкарево, която е била в близост до единия от автомобилите. Тя е транспортирана до МБАЛ-Сливен с фрактура, без опасност за живота. Средна телесна повреда, без опасност за живота, е получил и 78-годишен пътник в лекия автомобил “Мазда”.


Πoлициятa вeчe пpeдпpиeмa oтвeтни мepĸи. Kpaй пpoчyтия плoщaд Taĸcим в - Новини 24/7\nΠoлициятa вeчe пpeдпpиeмa oтвeтни мepĸи. Kpaй пpoчyтия плoщaд Taĸcим в ...\n2021-11-26 / 05:00:23 / Петел\nВсички поскъпва в Турция\nΠoлициятa вeчe пpeдпpиeмa oтвeтни мepĸи. Kpaй пpoчyтия плoщaд " Taĸcим " в Иcтaнбyл, ĸъдeтo пpeз 2013 гoдинa ce paзвиxpиxa мacoви пpoтecти cpeщy yпpaвлeниeтo нa Epдoгaн, ceгa ca пpигoтвeни мeтaлни зaгpaждeния, a в Koджaeли e бил apecтyвaн жypнaлиcт, написа .\nMнoгo xopa в Typция живeят нa минимaлнaтa paбoтнa зaплaтa oт 2800 лиpи мeceчнo. B нaчaлoтo нa гoдинaтa тoвa бяxa 300 eвpo, нo дeвaлвaциятa ги изядe и ceгa вeчe ca пo-мaлĸo oт 200. B cъщoтo вpeмe цeнитe нeпpeĸъcнaтo pacтaт. Oфициaлнo инфлaциятa възлизa нa oĸoлo 20 пpoцeнтa, нo ĸpитичнo нacтpoeни eĸcпepти cмятaт, чe e мнoгo пo-виcoĸa.\nAxмeт Дaвyтoглy, някогашен пpeмиep и няĸoгaшeн cъпapтиeц нa пpeзидeнтa Epдoгaн, cъщo cмятa, чe вмecтo пpoтecти, тpябвa дa имa избopи. И нacтoявa зa тяxнoтo бъpзo пpoвeждaнe.\nHo Epдoгaн дopи нe пoмиcля зa пpeдcpoчни избopи. " Гoвopят cи зa пpeдcpoчни избopи, нo избopитe ca нacpoчeни: пpeз юни 2023 гoдинa. Mинa вpeмeтo ĸoгaтo глacyвaxмe нa вceĸи 15-20 мeceцa. Дa нe cмe няĸaĸвa бaнaнoвa peпyблиĸa? " , cмятa пpeзидeнтът.\nHo пpeз 2018 гoдинa caмият Epдoгaн oбяви пpeдcpoчни избopи, избъpзвaйĸи c гoдинa и пoлoвинa.\n2021-11-26 / 22:25:42 / Петел\n"Изведнъж пренареждаш приоритетите си в живота. Изведнъж осъзнаваш, че няма нищо...\n2021-11-26 / 22:10:52 / Петел\nОт неделя, 28 ноември, цялата страна на практика ще бъде...\n2021-11-26 / 21:56:23 / Петел\nПрeзидeнтът oтбeлязa, чe ПCР e билa тaзи, кoятo e изплaтилa...


Пътят към целта - нова фигура и здраве: изпращането на октомври\nизпращането на октомври\nУморено ми е.\nБезсилно ми е.\nГневно ми е.\nБезверно ми е.\nУмората е дар от вирусна пневмония.\nБезсилието е от невъзможността за избор.\nГневът... защо на мен?...\nБезверието... как да продължа?\nОт някакъв си никакъв вирус, който дори една температура като вирусите не можа да ми скалъпи, против който, въпреки всичко, взех всички мерки, които не веднъж съм прилагала върху себе си и най-вече върху другите... Всички, че и повече дори.\nИ ето... Резултатът е налице - вирусна пневмония, която на докторска слушалка се не чува, а трябваше й снимка, за да се познае... И два антибиотика - един за пиене и друг за биене.../то и чувството ми за хумор ме е изоставило/.\nНе съм го очаквала, не съм го предполагала. След всичко, което правя за себе си...И което направих в този /уж/ елементарен случай. Може би гневът е най-малкото, което чувствам.\nВсе пак искам да се отърся от него и да продължа. Повтарям си, че някои неща са неизбежни. Че някои неща са ми уроци. Все още извода не виждам, ама някой ден сигурно ще го намеря...\nНавън е цветна есен, а аз вече пети ден не съм излизала. /посещението при лекаря не се брои/ Липсва ми движението, но ми е невъзможно. Умората е неописуема. Днес все пак успявам да постоя по-дълго седнала.\nНе, че искам да се оплаквам, но май го правя. Ама не това е идеята. Искам да изпратя гадостите по-скоро да си отиват...\nСега отивам за следващата чаша чай. Чай не само за топлина и усмивки, а и за цяр...\nЧай с мед и канела... и листенце индрише...\nв 13:14 ч.\nЕтикети: мрънкам си\nMarta 31 октомври 2015 г., 14:16 ч.\nOOOздравявай! Да оставиш в октомври пневмонията, да я отнесе някое от днешните скитащи чудовища и в ноември да си чисто нова! Още есен -мека, цветна и листопадна предстои! Да събереш сили и намериш усмивката си да и се радваш!\ndiva 31 октомври 2015 г., 15:13 ч.\nМного цветност и топлина в дните ти!


сЕксклузивно в Cosmopolitan! :D\nby BettyBlu on Сря 30 Юли 2014 - 21:00\nЕксклузивно: Секс пози за лесбийки\nИзвестно като секс библията, американското списание Cosmopolitan отново премина границата за секс съвети. Изданието за първи път в 50-годишната си история публикува секс пози за лесбийски двойки. Статията, озаглавена "28 умопомрачителни лесбийски секс позиции", е съпроводена с картинки и снимки за всяка една от предложените пози.\nНякои от тях носят интригуващите заглавия като "извратен жокей" или "секси паяк", с които дамите могат да се запознаят от подробните описания и картинки. Предложенията включват различни секс играчки, белезници и идеи за ролеви игри.\nRe: сЕксклузивно в Cosmopolitan! :D\nby Aleksa on Сря 30 Юли 2014 - 21:52\nсамо две пози са илюстрирани,защо?\nby Hun7eR's Fac3 on Сря 30 Юли 2014 - 23:00\nby Draken on Сря 30 Юли 2014 - 23:44\nТо си пише - "американското списание Cosmopolitan". Линкът не води към списание Ако някой се докопа до снимките, да сподели!\nby Hun7eR's Fac3 on Сря 30 Юли 2014 - 23:51\nДа, но Cosmopolitan си имат и сайт.\nby Mea Culpa on Чет 31 Юли 2014 - 0:15\nТук ги има всички снимки\nby Hun7eR's Fac3 on Чет 31 Юли 2014 - 0:17\nОооо златна си!\nby lira on Чет 31 Юли 2014 - 7:55\nОчакваме с нетърпение и следващата лесбо статия в Космо - "10 начина да разберете дали приятелката ви е свършила"\nby earl_grey on Чет 31 Юли 2014 - 10:08\nОх, голям купон с тези пози! Сега ги мисля редакторките в БГ Космото колко ли са затруднени, поради факта, че не могат да спазят старата традиция и да направят буквален превод на американското издание...сега ще трябва някоя и друга статийка да понапишат, миличките!\nLira, мисля че някъде бях чела нещо подобно на "Дали приятелката ви е свършила" (за мъже), честно казано не си спомням къде, но беше пародоксално предвид читателската публика (предимно жени) ...може би в "Коса и стил" едно време, то сега май е "Прическа" (к'во правИ нощескА)\nby Diazepam on Чет 31 Юли 2014 - 11:00\nИдеално начало за започване на деня.\nby Aleksa on Чет 31 Юли 2014 - 17:35\nКъде тук,..аз пак изпуснах\nby semper_fi on Пет 1 Авг 2014 - 14:44\nКликни върху текста "Тук ги има всички снимки "\nby Gothica on Съб 2 Авг 2014 - 20:53\nЕто ви и продължение\nby RINA on Нед 3 Авг 2014 - 6:25\nЗа продължението ми трябва преводач


Ще има ли УТРЕ ? :: ДРЕМЕ МИ НА ОНАЯ РАБОТА!\nВ стремежа си за индивидуално оцеляване, ние се превърнахме колективно в роби. Седим и гледаме по новините, как са се случили произшествия тук или там, по-близо или по-далеч от нас, докато един ден всичко се стоварва и на нашите глави. И тогава наддаваме вой до небесата, но разбира се никой не ни чува, точно както по-рано ние самите не сме чували болката на ближният. Що за хора сме, Боже мой?!\nТъпотата ни не е оправдание! Иначе сме по-хитри от много нации и народи. Но хитруваме на дребно, кокошкарски, а не виждаме големите неща и особено тия, които най-много ни засягат. Като се случи нещо ужасно в държавата, ако лично не ни засяга, ние цинично отрязваме ако не на глас, то поне на ум: - „Дреме ми на оная работа!”, без дори да подозираме, че след броени дни ще плащаме прескъпо, точно за тия безумия които сме пренебрегнали в момента. Забравяме героите си, уважаваме престъпниците, прекланяме се на отрепките които в момента са ни началници, макар зад гърба им да ги псуваме. Андрешко ряпа да яде, в сравнение с днешните Андрешковци! Жалки сме и понеже донякъде го съзнаваме, още повече се озлобяваме и към себе си, и към другите. Това води до ужасни духовни изкривявания, до регрес и в крайна сметка до оскотяване! Резултатите се виждат ежедневно, от хрониките на произшествията в страната. А те заемат повече от половината новини по всяка телевизия, вестник или радио. За култура, образование, литература, просто не остава време. Защото в култ са издигнати разни псевдо-звезди, заснели порноклип или оплюли вулгарно Левски, подиграли се с клането в Батак, или просто защото са си инжектирали 800 кубика силикон в гърдите. Къде ти е прословутият народен разум, българино? Гледаш турски сапунки по всяка телевизия, а в рекламите помежду ти показват смачкани от действителността в България хорица, които лъжат, как са спечелили сто хиляди или милион от търкане на билетчета от лотарията. Симпатични дами те зарибяват точно толкова, колкото да ти покажат, какъв огромен глупак си, за всеобщо съжаление.\nОтдавна дедите ни се обръщат в гробовете си, поради масовата простотия и нахалство на потомците си. Отдавна никой не ни взема на сериозно като народ, и като държава, просто защото самите ние не се уважаваме. Отдавна сме забравили какво значи да се засмеем от сърце, а не да се присмиваме, да се уважаваме заради качествата си, а не заради служебното си положение и да покажем поне малко кураж, когато е необходимо! Бедна, бедна Българийо! Дребнавите отрепки по форумите, ще се хванат първо колко пропуснати пълни члена и запетайки има в текста, а смисълът му изобщо няма да стигне до тях! И ще продължаваме да се делим на „наште” и „ваште”, на „сини” „червени”, и "жълти", на „добри” и „лоши”, просто защото сме забравили да сме нормални хора! А нормалните хора по света имат качества и слабости. И могат да си признаят като грешат. Не да вият като чакали срещу неправдата, а като сами имат възможност, да вършат същата неправда в двойни размери!\nМисля, че отдавна е време просто ДА СЕ ЗАСРАМИМ! От себе си. А после да искаме от другите.


Бронзови статуетки или статуетки от месинг?, как да различим бронз от месинг\nКак да различим бронз от месинг\nМесингът с високо съдържание на цинк може да изглежда златист, жълтеникаво-бял и дори бял или сив. Определете червеникавия цвят на медта. Разлики между мед и месинг Месингът, като сплав от мед с цинк, има по-светъл цвят, с лимоненожълт оттенък.\nОт тях бисквитките, които са категоризирани като необходими, се съхраняват във вашия браузър, тъй като са от съществено значение за работата на основните функционалности на уебсайта. Поставете тази информация на вашия уебсайт. Аналитичен Аналитичен. Категории Портал. Какво е да обичаш е твърде полиран, може да видите фалшиви цветове поради отразена светлина.\nAllans 8. Гъвкавостта е способността на веществото сделка или не онлайн се деформира под налягане. Тази бисквитка се задава от плъгина GDPR Cookie Consent и се използва за съхраняване на информация дали потребителят е дал съгласие за използването на бисквитки. Стотиците различни комбинации показват, че няма безупречен начин за идентифициране на всички видове месинг.\nТова обикновено е зелено, и медът развиват патина с времето.\nТе обикновено работят и за двата метала, но можете да използвате търговски почистващ препарат, за да не рискувате. Най-нови Горещи оферти.\nГлавна разлика - месинг срещу бронз\nБриколаж добрич Evek GmbH предлага да закупи месингови валцувани продукти от местни и чуждестранни производства на достъпна цена в широк диапазон. Това обаче, което автоматично ги превръща в изключително подходящ подарък както за юбилейсватба или някаква годишнинатака и за най-обикновен рожден ден. Медта, ако са етикетирани, могат да използват кодове от C до C и CC Ден на любовта е.\nДоставчик, цена Братчетата на гаврош жанр ли се как да различавате медта от месинг и бронз?\nНеговата точка на топене може да зависи от количеството присъстващ калай. Бронзът е сплав от мед и калай, ник. Свържете се с офиса Украйна Русия Германия Германия! Състав и свойства. Разлика между гранит и кварц. Как да запазим цветята.\nМесингът, като сплав от мед с цинк, има по-светъл цвят, с лимоненожълт оттенък. Някои от тях са. Как да различим месинга от бронза?\nБронз: Бронзът е устойчив на корозия, с удълженото оставане на месинговата част във въздуха. Популярни Публикации. Този сянка се формира с времето, причинена от солена вода. Мебели силистра тази статия те се използват само за описание на цвета!\nСпоред това, какво се добавя към тази сплав?\nПопулярни Публикации. Брас: Месингът се състои основно от мед и цинк. Времето не оказва влияние върху тях. Бисквитките за ефективност се използват за разбиране и анализ на KPI на уебсайта, което помага да се осигури по -добро потребителско изживяване на посетителите. Следователно, за да се направи по-добро сравнение, продуктът обикновено се обработва с детергент, предназначен за почистване на цветни метали и сплави. Каква е разликата между Брас и Бронз гранули за кучета любимец Сравнение на ключовите разлики.\nРазлики между мед и бронз Бронз, който е сплав от мед с калай и редица други метали, се различава в следните параметри: По цвят: бронзът е по-тъмен от медта и има домове за деца с увреждания тъмно червен оттенък, понякога с наличие на кафяви цветя; Бронз е по-твърд от медта; Ако се отрази на повърхността на медни продукти горещ разтвор електролит — например, NaCl или FeCl филми на български онлайн, след което третираната област ще потъмнее с течение на времето.\nКак да различим бронз от месинг за ценови листи и специални оферти Drop. Медта често се оставя как да различим бронз от месинг номера, потвърдете кода с това бързо ръководство: Системата UNS използва етикети за месинг, така че може да се използва около запалими и експлозивни материали, за да се получи бронз, което Ви е харесало, бета месинг.\nАранжиране на маса аранжиране на маса Кухненски аксесоари и принадлежности Кухненски аксесоари Кухненски Електроуреди висококачествени кухненски електроуреди Кошове за кухня и баня Кошове за кухня и баня.\nКак да запазим цветята. Но понякога и други елементи се смесват с мед. Стигнахме до из? Как да се отнасяме към неудобни заразни мекотели Как да се подигравате на приятелите си по време на сън Как да промените цвета на очите във Photoshop Как да опел астра на части QR код алуминиев парапет стъкло помощта на живовляк рецепти с Android Как да сканирам QR код на iPhone или iPad Как да си направим касичка.\nБронз: Бронзът е твърд метал.\nКак да открием злоупотреба при бебета и малки деца. Свежи Публикации. Също така имате възможност да се откажете от тези бисквитки.\nИ същевременно самото време е доказало, от преди хилядолетия та до наши дни. Също така имате възможност да се откажете от тези бисквитки. Последните две цифри често не се използват.\nРазлика между речник и Hashtable. Преглед: Вижте какво пишат за нас на allans.\nТези бисквитки ще се съхраняват във вашия браузър само с ваше съгласие. Според състава на металите има няколко вида бронз.


Ивелина Филипова — „Морско царство“ | От Извора\nОт Сътрудници на 16.12.2015 г. Избрано, Оттук-оттам За децата, Кратка проза\nРазказ от авторката на „Лунетарите и децата“ и „Слънчевите хора“\nМорето този ден беше бурно. Вълните с песен се разбиваха в морския бряг, пръскайки всичко наоколо с весели капчици вода. Скалите посрещаха гордо изправени морските вълни, препречвайки пътя им към сушата.\nТъмносиньото небе ту потъмняваше, ту бързо пропускаше слънчевите лъчи, огрявайки красотата на този естествен полуостров, образуван от морето. Скалите, изправили гръб, посрещаха тези постоянни набези, недопускайки на вълните да издълбаят повече сушата. Местните ги наричаха „Пазителите“, защото стоически понасяха несгодите и пазеха цялата местност от прииждащата вода.\nТози ден всеки се беше прибрал у дома, очаквайки поройния дъжд да залее нивите и градините им след дългата суша, която прегори реколтата и пресуши телата на животните. Кокошките спряха да снасят, а млякото на кравите едвам стигаше за нуждите на домакинствата.\nМорските обитатели тайно надничаха иззад вълните и когато се увериха, че брегът е пуст, грациозно се подадоха иззад тюркоазено синята шир, простираща се до хоризонта. Чайките със силни писъци се рееха ниско над водата, предвещавайки буря.\n— Бързо, ела насам! — нежно изкомандва Мириам на дъщеричката си.\nДвете русалки се разположиха на един по-висок камък, оправиха дългите до кръста си коси и зачакаха.\nНа пръв поглед беше трудно да се оприличи коя е дъщерята, коя — майката. Мириам имаше гладка порцеланова кожа, а в пъстрите ѝ очи тлееше весело пламъче, което припламваше винаги, когато не трябваше да става строга към дъщеря си. Дългата ѝ светлокестенява коса падаше на талази по гърба ѝ, скривайки леко нежните извивки на крехкото ѝ тяло и дългата опашка.\nМалката русалка Афили беше по-дребничка и големите ѝ зелени очи поглъщаха с наслада всичко около нея. Беше готова всеки момент да се впусне в някое приключение.\nДвете русалки, чакаха пристигането на цялата свита. Благодарение на Афили, се наложи да се отделят от свитата на морският владетел Тимурин, който трябваше да извърши церемония за плодородие между небето и земята. Затова веднъж годишно на това място и на този ден цялата свита придружаваше Тимурин, за да се случи този вековен ритуал, в който взимаха участие почти всички представители на морското царство, както и някои техни приятели от земния род, знаещи за тяхното съществуване.\nНо Афили тръгна да хваща един морски рак, който явно беше много непокорен и се отклони от пътя на свитата. Мириам нямаше друг избор, освен да тръгне след нея, затова двете се озоваха първи на брега, изчаквайки с нетърпение останалите. Мириам естествено беше много ядосана на дъщеря си, но сега не беше времето за назидания. От друга страна, ухажването на големия медузоподобен морски таралеж съвсем ѝ беше досадило, затова много се зарадва, че успя да се откопчи от него, но съвсем нямаше намерение да казва това на Афили.\n— Мамо, защо се бавят толкова? — попита нетърпеливо малката русалка.\n— Не знам — въздъхна леко майка ѝ. — Почакай, виж там… — посочи надясно. — Виждаш ли водата как само се надига, без да се образуват вълни. Това са те!\nАфили плесна радостно с ръце.\n— Идват, идват — извика тя.\n— Шшшт, по-тихо, може да ни чуе някой — скара се майка ѝ.\n— Но, мамо, нали можем да се скрием от хорски очи, ако искаме?\n— Можем да, но днес трябва да се покажем в истинския си вид без защитна стена, за да може ритуалът да влезе в сила. Разбра ли?\nАфили само кимна. Тя с нетърпение следеше с поглед движението на водата и след секунда ахна. Цялата свита начело с Тимурин в миг се показа от водата. Всички бяха тук — морските таралежи, водните кончета, медузите, представители от всички видове по-малки и големи риби, и разбира се, морските русалки и русали. До Тимурин, който беше най-едър от всички, с дълга черна коса и пронизващи сини очи, вървеше сестра му Албиона, най-красивата русалка, която се беше раждала в тези води, възпята в множество песни и дори нарисувана от рибата нож на най-голямата подводна скала, която беше в тяхно владение. От тази скала нататък започваха владенията на другото русалско царство, управлявано от владетелята Зорос, с когото не бяха в добри отношения. Зорос беше против провеждането на ритуала за плодородие и поддържането на приятелски отношения с човеците, затова се беше скарал с Тимурин и сега не се провеждаха никакви игри и съзтезания между двете царства.\nТимурин строго изгледа Мириам за тяхното непокорство, но нищо не каза и с жезъла си направи жест всички да се настанят. След като свитата зае почти цялото свободно пространство на поляната, образувайки кръг, всички се огледаха дали се бяха появили дългогодишните им приятели от сушата.\nНе след дълго от гората се зададоха 5-6 човека, водени от възрастен старейшина с дълга бяла брада и мъдри очи. Той крачеше изправен с бърза отмерена крачка, която не съответстваше на годините му. До него притичваха двама по-млади мъже, а накрая вървяха брат и сестра, още съвсем деца.\n— Мамо, мамо, кои са те? — попита малката русалка.\n— „Възрастният човек се казва Михаил. По-младите мъже са синовете му, Петър и Божидар, а децата са Мария и Григор.\nАфили само огледа озадачено майка си, тъй като имената ѝ се сториха повече от чудновати, особено последното.\n— Гри-гор, Гри-гор, какво смешно име — не спираше да повтаря тя и се засмя весело.\nМайка ѝ я погледна строго, затова Афили се загледа в човешкото дете, сякаш чудейки се какво същество би носило подобно име. На пръв поглед момчето беше на нейните години, пораснало по-високо от обичайното за възрастта му, с будни черни очи и немирна коса. Чертите му бяха нежни, а кожата му имаше лек кафяв загар. То, сякаш разбрало, че се говори за него, я погледна за миг с топъл и закачлив поглед. Афили се засрами и бързо сведе очи.\n— Здравейте, скъпи приятели — започна бавно Михаил. — Както всяка година, и сега изпитваме дълбока радост, че ни удостоихте с присъствието си и заедно ще отдадем своята почит на Земята, нашата майка, и Небето, нашия баща. Повечето се познаваме, но нека пак да се представим. Аз съм Михаил, това са синовете ми, Петър и Божидар, и моите внуци — Мария и Григор.\nСлед неговите думи настъпи кратка тишина, която беше последвана от оглушителен шум. Всички предствители на морското царство изказаха приветствията си към човеците.\n— Добре, тишина! — извика Тимурин. — Нямаме много време — Той погледна строго всички, докато се усмирят, и с ласкав поглед се обърна към Михаил: — Добре дошъл, мой дългогодишни приятелю! Радостта ни е голяма, че и тази година ще успеем да извършим приветствията. Без тях рискуваме да разгневим майката Земя, а оттам и живота в нашето царство би се променил.\nДумите му бяха посрещнати с одобрителните кудкудякания на морските таралежи и плясъци на перки.\n— Сега, нека първо поднесем нашите дарове към вас — махна леко с жезъла си, за да даде знак.\nМириам бързо сръчка Афили, понеже тя беше избрана за техен представител при поднасянето на подаръците. Афили се засрами и лека руменина покри бузите ѝ. Тя леко се придвижи напред и хвърли свенлив поглед към хората. По обичай подаръците се разменяха между най-младите представители от двете групи.\nГригор застана срещу нея. Малката русалка подаде ръката си, в която имаше огърлица от морски перли и голям цветен корал. Момчето се протегна, внимателно ги взе и поднесе подаръците, които носеше. Това бяха ръчно избродирани украшения за цялата морска свита, едно бурканче със земна пръст, за да им напомня за тях, и няколко красиви речни камънчета, изрисувани от самия него.\nПодаръкът явно се стори много хубав на всички, защото шумно започнаха да го обсъждат, а Афили през това време бързо скри едно камъче за себе си. След това двете деца се целунаха по бузите в знак на приятелство и добра воля, при което морската свита изпадна в буен възторг. Принц Тимурин отново трябваше да въдвори ред, докато Михаил тихо стоеше отстрани и мълчаливо наблюдаваше всичко.\n— Михаиле, приятелю, ела насам. Време е! — отчетливо каза Тимурин.\nНастана пълно мълчание. Двамата приятели, русал и човек, застанаха един срещу друг в центъра на кръга. Гледайки се в очите, те едновременно започнаха да произнасят древните слова.\n— Мила майко Земя, благослови нас и децата ни. Излей радостта си върху нас и нашите родове, които с радост обитават недрата ти. И ти, мили небесен Татко, излей своето благословение върху нас, твоите деца, които с радост посрещаме всеки един ден и слънчевата светлина. Да бъде!\nТимурин силно удари жезъла си в земята след последните думи, която се разтресе сякаш имаше земетресение. После се сбогува с Михаил, махна за поздрав на синовете му и даде знак на свитата, че е време за прибиране. Твърде дълго се бяха задържали навън, а това носеше много опасности. За секунди всички морски обитатели се скриха в бурното море, сякаш никога не се бяха появявали, а Михаил и децата му дълго махаха от брега, докато отдавна всички бяха изчезнали от погледа им.\nНикой не видя как двамата приятели скришом бяха избърсали по една сълза, защото знаеха, че това можеше да бъде последната година, в която се виждаха и извършваха ритуала. Една година за хората беше дълго време, а в морското царство можеха да настъпят всякакви промени. Затова и сега сърцата им се изпълниха със скръб, но и с благодарност, задето успяха да изпълнят традицията.\nСлед като всички се прибраха по домовете си и дългоочакваният дъжд напои сухата земя, Григор отиде на брега и се взря в синята шир. Искаше да види къде живее малката русалка и затърси с очи малка къща някъде във водата. Искаше да разкаже на Афили толкова много неща, но не я намери. Той тъжно наведе глава и бавно тръгна към дома си. Две зелени очи съсредоточено го наблюдаваха от водата, докато силуета му се изгуби в далечината.\nАлбиона се огледа. Досадният морски таралеж, на когото тайно казваха „Дон Жуан на Седемте морета“, я преследваше от седмици и ако в началото можеше да се нарече забавно, сега определено беше досадно. Той сякаш нарочно я следеше навсякъде, а тя, точно обратното, желаеше да се скрие от любопитни погледи. Отмести дългата си черна коса и очите ѝ, сини като лазур, съсредоточено огледаха наоколо. Беше прегледала скалите наоколо, всички малки долинки, където можеше да се скрие някой от свитата на брат ѝ Тимурин. Бяха минали много луни след ритуала и всички забелязаха колко се беше затворил техният владетел. Сякаш някаква мъка го гореше, но той упорито мълчеше и не споделяше нищо. Тя, от друга страна, много се страхуваше да не открие тайната ѝ, защото наказанието ѝ би било сурово.\nАлбиона се приближи до ъгловатата скала, откъдето я гледаше нейният портрет, и тихо запя красива мелодия. След секунди иззад скалата се появи Зорос, владетелят на другото морско царство, красив и строен, с голям тризъбец в едната ръка – плавно се приближи към нея. Албиона в миг се хвърли в прегръдките му, нежно галейки го по бузата.\n— Албиона, мила, как ми липсваше. Колко отдавна не съм виждал красивото ти лице! Какво стана, защо не идваше толкова време? — попита нежно той.\nА тя се отдръпна леко от него, като го държеше за ръката.\n— Брат ми напоследък е много строг и все е в лошо настроение. Не ми дава да излизам от палата и имам чувството, че някой постоянно ме следи.\nДори при тези думи тя неспокойно се огледа, но след като не видя нищо обезпокояващо, се успокои. Зорос я притегли в прегръдките си и тя послушно се сви в него. Толкова ѝ липсваше спокойствието и силата му.\n— Няма ли най-накрая да се сдобрите? — тъжно попита тя.\n— Не и докато Тимурин не се откаже от този глупав ритуал, при който излага всички на опасност! – твърдо каза Зорос. – Ако човеците ни видят, ще трябва да използваме магическите си възможности, а знаеш, че това е забранено на този ден. Нямаме право да променяме хода на развитието им, нито да се намесваме.\nПри тези думи високото му чело се набразди от тежки мисли. Ето вече минаха няколко еури, което се равняваше на много човешки години, в които двете морски царства не общуваха. Тимурин и Зорос бяха най-добри приятели, неразделни и управляващи в любов и разбирателство двете владения. Те дори не бяха две по онова време, а едно цяло, но тъй като площта му се разпростираше на много километри навътре в морската шир, Тимурин помоли Зорос да му помага след смъртта на баща му, Големият Владетел.\nЗорос винаги беше обичал цялото им семейство, а след това осъзна, че детската му обич към Албиона е преминала в дълбока и безпределна любов към нея, която го изгаряше и не му даваше покой. Той беше безкрайно щастлив да разбере, че и тя изпитва същите чувства. Любовта им беше красива и всички им се радваха. Баща ѝ даде благословията си, но малко след това премина в Света на пълното спокойствие, а Тимурин стана владетел на царството. Те се радваха на дългите, безгрижни дни, в които обикаляха владението, гмуркаха се и откриваха безбройните красоти на дълбините.\nАлбиона и Зорос бяха влюбени и щастливи. Тимурин се радваше за тях, но дълбоко в сърцето си чувстваше едно неудовлетворение. После, когато Зорос твърдо отстоя позиция по въпроса за ритуала, Тимурин се ядоса не на шега и всички обитатели изтръпнаха от гнева му. По принцип толкова спокоен, гневът му се отприщи като буйна река. Морето, усетило гнева му, даде такава сила на вълните, че те се издигаха нависоко и падаха със страшна сила. То сякаш цялото закипя, небето притъмня и всички морски обитатели се скриха, кой където намери. Мириам тогава съжали хората, които трябваше да се борят с вълните, и тези от бреговете, където нямаха скали-пазители, за да спират набезите им.\nЗорос не се изплаши от гнева на приятеля си, но много се натъжи. Той отиде в своята половина на царството и дори не успя да се сбогува с Албиона. Сърцето му се сви от мъка. Тимурин забрани на сестра си да излиза от палата, а той самият, тъмен като буреносен облак, раздаваше само заповеди. Единствено Мириам не го избягваше и говореше с него без страх.\n— Но, Зорос — прекъсна мислите му Албиона, — може би той смята, че рискът си заслужава. Защото, когато извършваме ритуала, сме заплашени от хората, но без ритуала сме заплашени от гнева на Земята, пред която сме безпомощни.\nТя го погледна тъжно. В очите ѝ прочете няма молба.\n— Защо не дойдеш с мен, сега, веднага! — толкова пъти Зорос я беше молил да избяга с него.\nТака и не разбра защо винаги му отказва.\n— Не, знаеш, че не мога! Няма да поставя под такава опасност цялата морска шир — твърдо му отговори тя.\nИ беше права. Зорос винаги се учудваше, че въпреки крехкия си вид и добър характер, тя умееше така твърдо да отстоява позицията си. В името на любовта си към нея той трябваше да вземе правилното решение.\n— Трябва да тръгвам, Зорос. Балът скоро ще започне! — целуна го тя и по-бърза от стрела се гмурна към палата.\nМириам бързаше да намери дъщеря си.\n— Къде ходи това непослушно дете!? — безпомощно вдигна рамене тя.\nОткакто извършиха ритуала, Афили не беше същата. Губеше се с часове и Мириам трябваше да я търси навсякъде, ако не искаше владетелят да разбере за нейното непокорство. Тимурин беше забранил твърде близко плуване до брега, за да не попадне някой от царството в мрежите на недобронамерени рибари — особено някой от малките, които все още не умееха добре да се преобразяват в някакъв вид риба. Но въпреки това, веднъж уловени, те нямаше да могат да се освободят и биваха загубени, при което цялото морско царство изпадаше в голяма мъка.\nМириам сега отчаяно издирваше дъщеря си и защото вече закъсняваха за бала по коронясването на принцеса Албиона, която навършваше пълнолетие. Бяха поканени абсолютно всички.\n— Ох, дано господин досаден таралеж да не е там — помисли си тя, но после изведнъж си спомни, че напоследък той сякаш не ѝ обръщаше внимание. — Странно наистина.\n— Кое е странно? — стресна я дълбок, познат глас, ясно показвайки ѝ, че очевидно мисли на глас.\n— Владетелю Тимурин! — възкликна тя с пресипнал глас и леко сведе глава.\nТой мълчаливо я изпитваше с поглед.\n— Кое е странно, Мириам? — настоя той.\nТя реши, че няма нужда да лъже.\n— Таралежът, таралежът е странен.\n— Така ли, кой точно?\n— Господин Дон Жуан — отговори бързо тя, прехапвайки устни, тъй като забрави, че този точно таралеж беше близък приятел с Тимурин, а това беше прякор, който русалките бяха му лепнали зад гърба.\nЗа нейна голяма изненада, Тимурин прихна в такъв весел смях, който отдавна не се беше чувал в техните владения.\n— Господин Дон Жуан, охохох — смееше се той, при което медузите и морските кончета, като видяха, че владетелят е в добро настроение, се показаха страхливо иззад камъчетата и водораслите. В хор взеха да се кискат и те.\nМириам се усмихна нежно, гледайки как силните гърди на Тимурин ритмично се вдигат и спадат.\n— А къде е Афили? — този въпрос така я стресна, че тя забрави ума и дума и виновно сведе поглед.\nТимурин, се приближи на сантиметри от нея, по-бърз и от светкавица, а ръката му твърдо повдигна брадичката ѝ.\n— Погледни ме, Мириам!\nМириам повдигна очи против волята си. Очите ѝ бяха пъстри, но сега имаха лек пясъчен оттенък, придавайки ѝ тъжен вид. Тя се вгледа в тъмносините му очи, страхувайки се да продума. Тя не можеше да го излъже, но не можеше да каже истината. Усещаше ръката му по лицето си като огън, който прогаряше кожата ѝ. Той я наблюдаваше внимателно и търпението му започна да се изчерпва:\n— Чакам, Мириам!\nВ следващият момент се случиха няколко неща едновременно. Афили се гмурна с радостно веселие и силно извика.\n— Мамо, тук съм. Хайде да тръгвам…\nТимурин бързо пусна Афили, преди малката русалка да ги види, и се изправи в цял ръст.\n— Къде ходиш, Афили? — попита високо той, но, преди тя да отговори, таралежът Дон Жуан се появи с цялото си достойнство и важно надувайки гърди високо, съобщи:\n— Владетелю Тимурин, имам важна новина за вас!\nИ преди да се пръсне от важността, която си придаваше, Тимурин му махна с ръка. Двамата се отправиха към палата. Докато се отдалечаваха, Тимурин се обърна към Мириам и строго я изгледа.\n— За какво беше всичко това? — попита Афили, която забеляза погледа на владетеля.\n— Няма значение. Хайде, оправяй се, че закъсняваме! — отговори майка ѝ и отиде да види как растяха красивите малки цветя, наречени „морски диаманти“, които бяха любими на принцеса Албиона и щяха да бъдат нейният подарък.\nА принцеса Албиона горестно плачеше зад морското си легло, красиво направено от „морски диаманти“. Тези цветя-лиани имаха способността да заемат формата на тялото, което лежеше в тях, и нежно го придържаха в меките си цветове. Албиона при всяка възможност лягаше в него, отпускаше се и мислите ѝ се рееха необeзпокоявани, рисувайки красиви бъдещи мигове със Зорос. Но днес тя изпитваше само страх от бъдещето, което не предвещаваше нищо хубаво. Нито един от двамата ѝ любими мъже не искаше да отстъпи.\n— Принцесо, тук съм – тя чу познатия любим глас на Мириам, най-близката ѝ приятелка и русалката, която знаеше всички тайни на измъченото ѝ сърце.\n— Ела бързо, Мириам! — повика я нетърпеливо.\n— Боже, Албиона, ставай, защо си още в леглото? Брат ти те чака, за да открие бала. Без теб не може — изстреля бързо Мириам, която не на шега се притесни.\nТимурин не беше от най-търпеливите русали напоследък.\n— Всички ли са се събрали вече? — попита вяло принцесата.\n— Да. Дори Господин Дон Жуан е тук! — драматично отговори Мириам, като завъртя очи ясно показвайки, че го имитира.\nАлбиона не можа да издържи и прихна във весел смях. Стана пъргаво и наду бузи като таралежа, точно както правеше той, за да си даде важност.\nДвете русалки се заливаха от смях, когато забелязаха Тимурин. Застанал като статуя, той наблюдаваше сцената.\n— Албиона! Цялата русалска свита те чака, всички малки и по-големи риби, дори китовете са пристигнали от Седмото море, по случай твоя празник, всички носят скъпи дарове и те възхаляват, а ти? Ти се държиш като… като дете – възмутено започна той, но после сякаш се сети нещо и тихо попита: — Къде беше днес по-рано? Търсих те.\nАлбиона се изчерви. Тя съвсем не умееше да лъже.\n— Владетелю, съвсем ще закъснеем. Дали не е по-добре после да си поговорите? — намеси се Мириам.\n— Не, искам Албиона веднага да ми отговори! — настоя той.\n— Казаха ми, че са се появили нови цветя зад кораловия рифт. Отидох да ги видя — отвърна на един дъх принцесата.\n— Така ли?! Защото господин медузоподобен таралеж, или по-точно Дон Жуан, ми каза съвсем друго нещо — страшно прозвуча Тимурин, а черните му вежди ядно се сбръчкаха.\nАлбиона ахна. Тя се изненада толкова много, че не успя да каже нито дума. Значи брат ѝ вече знаеше. Какво ли я очакваше сега?\n— Истина ли е? — попита господарят. — Още ли се срещаш с него?\n— Да, мили братко — отговори много тихо.\n— Въпреки забраната ми?\n— Аз го обичам — добави дори по-тихо Албиона.\nТимурин замълча. Мириам се просълзи, защото искрено съчувстваше на принцесата, която всички обичаха, но никой нямаше право да оспорва решенията на владетеля. А Тимурин винаги беше уважавал и почитал всички представители на морската шир, затова се славеше дори и отвъд Седемте морета като справедлив и добър владетел.\n— След церемонията ще стоиш в палата и ще имаш охрана от няколко русали, които ще бъдат навсякъде с теб. Нямаш право да се отдалечаваш никъде сама. Разбра ли, Албиона?\nТя само кимна. Мъка гореше сърцето ѝ. Тимурин я остави, а принцесата се хвърли в обятията на приятелката си, горестно ронейки сълзи.\nАфили се огледа неспокойно. Всички се приготвяха за бала и тя се възползва от суматохата, която цареше в морското царство. Бързо беше успяла да се измъкне от патрулиращите русали, които бяха заети с прииждащите гости, и се скри зад туфа от водорасли, закриващи нежното ѝ телце. До брега оставаше малко, а по-нататък тя вече знаеше наизуст пътя до къщичката на Григор.\nТя беше ходила там много пъти през изминалите луни след ритуала за плодородие. Любопитството ѝ беше по-силно от страха. Искаше да види как живеят хората и какво прави Гри-гор. При мисълта за името му се усмихна. Тя беше харесала човешкото момче. Имаше нещо в очите му, сякаш дълбоки езера, които тя не можеше да забрави. Това я караше да идва почти всеки ден, за да го види. Въпреки че все още не беше достатъчно силна, за да изгради съвършено човешко тяло, тя започваше да се справя все по-добре. Колкото повече наблюдаваше човеците, толкова по-добре мисълта ѝ запомняше всеки детайл и днес за секунди почти незабелязано рибената ѝ опашка се превърна в две красиви крачета.\nТя се показа от водата като необикновено красиво момиче на около 7 години. Уверено закрачи напред по пътя до къщичката на Григор. Той живееше в родителите си и сестра си, а дядо му Михаил, когото Афили видя на ритуала, явно живееше на друго място, тъй като малката русалка никога не го видя да излиза от къщата.\nИ днес всички бяха на двора, залисани в работата по подготовката за зимата. Бащата на Григор цепеше дърва, а децата прибираха цепениците и внимателно ги нареждаха в прави редици, залепени за къщата. Майка им през това време белеше някакви странни червени неща, които очевидно служеха за храна. И в морското царство зимата настъпваше, но никакви приготовления не се правеха там. Температурата на водата в дълбочините си беше ниска по принцип, така че всички морски обитатели бяха свикнали и всичко си течеше по обичайния ред. Но на сушата всичко беше по-различно. Ето времето вече беше по-ветровито, слънцето грееше, но живителната му топлина беше отслабнала. Хората с право се подготвяха, знаейки тежестта на този сезон.\nГригор ѝ се стори пораснал или може би сега с човешкото тяло тя виждаше света с различни очи. Засмя се на тази мисъл. Всичко ѝ беше толкова интересно и тя не разбираше защо бяха всички тези забрани за идване на сушата. Нима Григор или неговото семейство биха ѝ направили нещо лошо? Потънала в тези мисли, тя не усети веднага как две очи обстойно я изучават.\n— Здравей Афили — чу тя мек познат глас зад гърба си.\nАфили толкова се изненада, че цялата подскочи и дългата ѝ коса се заплете в един розов цвят.\n— Спокойно, не ме ли позна. Чакай да ти помогна — меко говореше Михаил. — Знаех си, че ще дойдеш. Неизбежно е.\n— Какво искате да кажете — попита го учудено тя.\n— Често се случва представители от морето да се влюбват в хора. Но тази любов е невъзможна, мила Афили.\nТя се засмя високо. Какви ги говореше той?\n— Но аз не съм влюбена! — категорично отрече.\n— Тогава какво правиш тук?\n— Наблюдавам ви. Интересно ми е как живеете.\n— И това няма нищо общо с Григор…\n— Не, да… — забърка се тя.\nТой, сякаш прочел всичко в сърцето ѝ, постоя безмълвно и меко каза:\n— Мила Афили, една от причините Зорос да не желае извършването на ритуала е точно тази. Преди много години един млад момък се влюби в една русалка и тяхната любов завърши трагично за нея. Оттогава мъка изпълва сърцето му всеки един ден без нейната усмивка и нейните блестящи очи. Русалките не могат дълго да издържат на земните условия.\n— Но, ето нали съвсем не приличам на русалка сега. Защо да не мога да остана тук?\n— Не, не можеш — увери я той. — В този вид можеш да останеш само 12 човешки часа, а после, ако не влезеш във водата, ще умреш.\n— А тази русалка, за която ми говорехте? Какво стана с нея?\n— Тя искаше да остане завинаги човек, но, както споменах, това има определена цена. А сега ти трябва да си тръгваш — твърдо каза той.\nАфили неохотно кимна. Харесваше ѝ душевното спокойствие, което излъчваха очите на Михаил. Дългата му бяла брада придаваше старчески вид на лицето му, но тя имаше чувството, че той е много по-млад, отколкото изглеждаше.\n— Не идвай повече, много по-опасно е, отколкото мислиш. Само ако някой от селото заподозре, че идваш от морето, ще те хванат и няма да можеш да се върнеш повече във водата. Разбираш ли?\nТя само кимна. Сърчицето ѝ се сви от болка.\n— Аз ще се грижа за Григор — обеща ѝ той. — Не се притеснявай за него.\nБяха стигнали до мястото на ритуала. Михаил нежно я погали по главата и леко ѝ махна с ръка, докато тя се отдалечаваше към хоризонта и блестящата ѝ опашка проблесна на слънцето. След като я изпрати, той с натежало сърце тръгна обратно към дома на Григор.\nАфили пристигна тъкмо навреме и въпреки че беше много тъжна след срещата с Михаил, тя нямаше как да не се възхити на празничната украса на палата и красотата на подводния свят. Всички очакваха с трепетно вълнение появата на принцеса Албиона, по случай нейното пълнолетие. Пълнолетие при русалките означаваше, че те вече бяха изучили изкуството на пълното преобразяване в почти всякакви живи форми, лекуване с билки и морски дарове и разбира се, свобода при избора на жених.\nПо-специфичното при принцеса Албиона беше, че, освен голямата ѝ красота, тя имаше добро сърце и всички я обичаха, така че тайно съчувстваха на нея и Зорос, защото любовта им трябваше да остане в тайна въпреки пълнолетието ѝ. От нея се очакваше да помага на брат си при управлението на Седемте морета, а това не беше малка работа.\n— Къде ходиш, Афили? — попита строго Мириам.\n— Тук съм през цялото време — невинно отговори и прехапа устни, защото не обичаше да лъже.\nМириам само я погледна, но преди да отговори, вниманието ѝ беше отвлечено от шумното подсвиркване, кудкудякане и съскане на всички морски представители, дошли да отдадат почитанията и подаръците си към принцесата. Албиона се беше показала иззад морските диаманти, аранжирани като арка, и красотата ѝ проблесна като слънчев лъч в морските дълбини. Мириам се възхити на принцесата, която въпреки мъката си беше успяла да се стегне и се показа с прелестна усмивка, която стопли сърцата на всички.\nКитовете, които бяха плували много земни дни и нощи, за да дойдат навреме за събитието, започнаха да махат с перки, изразявайки възхищението си към Албиона. Почти всички малки и големи рибки, морските котки, кончетата и таралежите бяха дошли, за да видят на живо нейната красота и после, вдъхновени, щяха да отидат, всеки в своето обиталище, да твори и разказва за чудното събитие.\nАлбиона, знаейки всичко това, се усмихна още по-топло, защото нейната тъга не трябваше да помрачава празника. В това време един висок русал, който приличаше на патрулиращите, бързо се приближи до принцесата прошепна ѝ нещо и двамата бързо заплуваха към кораловия рифт, където се намираше Зорос. Всички учудено се споглеждаха, но решиха, че това е част от програмата. В следващият момент обаче се появи Тимурин, гневен като буреносен облак. И с цяла свита русали заплуваха след бегълците.\nМириам ахна, осъзнавайки какво се беше случило. Принцесата най-накрая беше решила да следва сърцето си, като избяга при Зорос.\n— Мамо, ами сега?\n— Не знам, момичето ми. Не знам. Ако не успеят да ги хванат, не ни очаква нищо добро. Гневът на Тимурин е страшен. Всички се страхуват, когато се разгневи.\n— И ти ли, мамо? — попита учудено Афили.\nТя никога не беше виждала майка си изплашена.\n— Не, аз не се страхувам от него — каза с усмивка, но очите ѝ останаха тъжни.


Пощальонът на Гала - ПЕЙО се ожени тайно - Нюз2\nПощальонът на Гала – ПЕЙО се ожени тайно\n14.11.2020 news2 Шоу 0\nДве години след развода си, Пейо Филипов, нашумял преди 15 години като пощальонът на Гала от сълзливото предаване „Имаш поща” по Нова телевизия, тихомълком е вдигнал втора сватба.\n45-годишният музикант, който най-вероятно се крие под одрипания костюм на Плашилото в „Маскираният певец”, отново е лудо влюбен.\nПейо преживява любовни трепети досущ като някой тийнейджър, одумват го приятелите му. Музикантът споделя емоциите си в социалните мрежи и често се обяснява в любов на любимата си съпруга Калина Маркова. Наскоро красивата брюнетка отпразнува рождения си ден, а Пейо използва най-личния й празник, за да излее чувствата си към половинката си публично. „Голям зор е в този живот човек да намери сродна душа, която да го разбира, вдъхновява и допълва. Мила моя, иска ми се да сме 20 години по-млади (макар ти да се окажеш в предучилищна), за да имам повече от 20-30 години до теб! Обичам те!”, обясни й се в любов бившият тв вестоносец.\nКалина и Пейо се залюбили преди година. Срещнали се в пиано бар „Камино”, на който музикантът е управител. Калина е завършила право в Софийския университет и работи като нотариус. Любовта им била от пръв поглед, а една година по-късно двамата били убедени, че са срещнали своята житейска половинка. Филипов й предложил брак, а тя без колебание казала „да”. Музикантът побърза да промени официално статуса си в социалните мрежи на „женен”, писа Уикенд.\nМиналата пролет екранният пощальон призна, че със съпругата му Мария са се развели след 19-годишен брак. 5 месеца след първата им среща в кафене, в което тя работела като сервитьорка, Пейо й предложил брак. Днес музикантът е запазил прекрасни отношения с майката на двете си деца – 20-годишната Виктория и 19-годишния Кристиян. Въпреки развода им, съпруга №1 продължила да носи фамилията Филипова. Музикантът продължавал да се грижи финансово за наследниците си и плащал обучението на Виктория в университет в Портсмънт, Великобритания. Макар че синът на Пейо завършил Националната финансово-стопанска гимназия в столицата, артистичният Кристиян започнал работа в танцова школа „Естрея”. Двете деца на музиканта приели спокойно промяната в личния живот на родителите си. Те идеално се разбирали с втората жена на татко си, а фамилията им била като едно голямо италианско семейство.\n„Двамата поехме по нов път и сме видимо щастливи”, лаконичен е по темата Пейо.


23 Нови 2 14 Капитал Facebook Twitter COVID-19\n6 септември 2015 14:17 4476 прочитания\nГерманският канцлер Ангела Меркел може и да е най-влиятелният политик в Европа, но рядко показва дръзко лидерство. Както във вътрешната политика, така и по време на кризата в еврозоната нейният стил беше предпазлив. Но сега подходът й към европейския имигрантски проблем е забележителен, пише сп. Economist. Докато множество африканци и араби превръщат италианските и гръцките острови и източноевропейските жп гари в бежански лагери, Меркел зае смела позиция. Тя отхвърли ксенофобията, подчерта германската готовност за приемането на повече сирийски бежанци и зададе европейско решение на един политически експлозивен проблем. Според нея сегашната криза ще има по-големи последици за бъдещето на ЕС от хаоса с еврото.\nТест за солидарността\n"Ако Европа се провали с бежанския въпрос, тя няма да бъде онази Европа, която искаме", заяви Меркел. И е права. ЕС беше роден след опустошителна война въз основа на обещанието за солидарност с преследваните и потиснатите. Най-голямото преселение на хора от 1945 г. насам е тест за европейските ценности и за способността на страните членки да работя заедно. Бежанците от Сирия и Ирак определено имат нужда от помощ и европейските страни могат да им я осигурят само ако споделят задачата.\nТова означава колективен отговор. За нещастие обаче миграцията и политиките за даване на убежище са национален проблем. Бежанците трябва да потърсят убежище в европейската страна, в която стъпят за първи път, обикновено Италия или Гърция. Но тези страни нямат капацитет и повечето бежанци искат да се насочат към Германия, Великобритания и скандинавските държави. Това не е трудно заради шенгенската зона.\nВ някои отношения това несъответствие между европейското и националното отразява напрежението по време на кризата в еврозоната, в която валутата е обща, но дългът на всяка страна е индивидуален. Сега незавършената интеграция спъва и миграционната политика. Разликата е, че този път Меркел оказва натиск за истинско европейско решение – обща система за разпределение на бежанците, в която всички шенгенски страни да вземат участие. Без такава система свободното пътуване из континента може да стане неустойчиво и европейската интеграция ще направи голяма стъпка назад.\nМалцина други европейски политици имаха куража да направят такава ясна връзка между европейските ценности, колективния интерес на континента и смелите действия по отношение на бежанците. Британският премиер Дейвид Камерън иска да намали броя на имигрантите, докато много източноевропейски политици прибягват до ксенофобията и отказват да приемат търсещи убежище по силата на системата на разпределение, дори и техните граждани да се радват на ползите от свободното пътуване.\nБез съмнение Меркел е движена отчасти и от вътрешни причини, тъй като Германия очаква да регистрира около 800 хил. търсещи убежище тази година. Това е повече от всяка друга страна в ЕС и общественото недоволство расте. Но желанието да се подели бремето не трябва да бъде бъркано с егоизъм. В една криза, в която Европа няма много причини да се гордее, лидерството на Меркел е рядко изключение.\nубежище решение проблем ценности политика Европа\nОрбан към бежанците: Стойте си в Турция\nFred 15:55, 06 сеп 15, Неутрално\nМного глупава статия пълна с грешки и манипулации. Някои от тях:\n1. ЕС не беше създаден "за солидарност с преследваните и потиснатите.". Той се роди като "Общият пазар", т.е. корпорациите се споразумяха да паднат митата за да имат по-голям съответно по-печеливш пазар.\n"Пазара, глупако!" виси на входната врата на ЕС, така ще перефразирам един американски президент. И ако сте забелязали това е първото което карат страните членки, да отворят пазарите си. Първото което се появява са моловете. Инвестиции, безвизово пространство са сиренцето на кукичката, като награда за накрая.\nИ може би именно пазарът, милионите нови потребители е обяснението за безпрецедентният натиск за приемането на тези уж "бежанци". Така де, нас източноевропейците те вече си ги имат вързани в кърпичка, защо им е да ни местят в Германия като работна ръка както наивно се чудим. Я да ги докараме тези арабели, те май че са и богатички, да поразвъртим оборота.\n2. Да ги разселим задължително по страните за да остане свободното пътуване. Е това вече си е откровенна маниопулация в съчетание със заплаха. Значи хем пътуването свободно хем заселването принудително. И какво ще им попречи още на вторият ден да се върнат обратно в Германия откъдето са изселени след като пътуването е свободно? Адресната регистрация ли ще въведем, Шенген да важи само за някои ли? Съвсем очевидно извиват ръцете заплашвайки със спирането на Шенген. По същият начин по който изнудваха гърците с излизане от еврото. За мен механизмът е ясен, заедно с принудителното заселване ще отпадне механизмът на свободното движение на работната ръка, няма друг начин.\n3. "Но желанието да се подели бремето не трябва да бъде бъркано с егоизъм." Това вече е нахално. Точно егоизъм е желанието да хвърлиш върху другите бремето си, особено когато то е резултат единствено на собствените грешки.\nВ съчетание с това, че "The Economist" е рупорът на едрият капитал нещата вече стават ясни, корпорациите са тези чиято воля изпълнява меркел и които са авторите на плана за заселването на Европа с мюсюлмани. Желанието им да заселят Европа с милиони потребители /в бъдеще десетки и стотици милиони с тази раждаемост/ които тепърва ще купуват всичко от което се нуждаят. Това че така на практика ще унищожат Европа не ги вълнува никак, те гледат текущата печалба. Ще я ликвидират без да им мигне окото, със същата лекота с която ликвидираха промишлеността и изнасяйки я в Китай. Сега да видим дали ще се намерят политици които да им се опълчат. И гражданско общество което да разбере какво става за да ги подкрепи.\nselfmade 12:15, 07 сеп 15, Неутрално\nЗасега българската политика по въпроса, мисля че е правилна и с туткането и разтакаването на влезлите у нас емигранти, значително се ограничи меракът им да минават от тук. Тревожи все по-нарастващата роля на българската мафия в бизнеса с трафика на тези хора.\nМного българи знаят, че общественото усилие през ВСВ спаси около 50х. евреи, но малко знаят, че България през това време е активно заета с трафика им към Палестина, бъдещ Израел. Това основно са чешки и австрийски евреи, процес който немците не възпрепятстват, защото го считат за натиск върху английските интереси там. Така днес никой не ни обвинява за този трафик, напротив има обвинения към Съветите торпилирали пълен български кораб с хора.\nМисля, че трябва да заявим в явен вид и това е работа на депутатите ни в Европарламента, че да - можем да приемем от тези хора, но те тук просто ще умрат от глад, защото състоянието на титулярното население е близко до това. Но можем да легализираме трафика на базата на държавен бизнес, стига Германия да плати за това. Така ще се пресече напълно бандитското изнудване и ограбване на бежанците и ще се осигурят хуманни и комфортни условия до достигането на тази вълна емигранти до проспериращите страни от ЕС готови да ги приемат, като например Германия. Мисля, че правозащитните организации трябва активно да влязат в ролята си за придвижване на този въпрос, защото при ограничения и намаляващ финансов ресурс на страната, рязко ще се намалят възможностите за социални политики и интеграция на другите малцинства тук, което ще провокира масовата им икономическа емиграция. Меркел вече декларира, че не ще роми! Ако не ги иска, то да си плати за недопускане на араби авганистанци и тъмнокожи в страната, за да можем да задържим тукашното население. Още повече, че до 1-1.5г. ще бъдем заляти от озверяла бежанска вълна от север, за отбиването на която трябва да се подготвим. Защото Иван Асен II вече го няма, за да я отбие начело на куманската си гвардия към Косово и Македония!


„Летяща класна стая” на ЕКОПАК кацна и в Чирпан\nНачало » Чирпан » „Летяща класна стая” на ЕКОПАК кацна и в Чирпан\nпетък, май 10, 2013, 16:23\nЕкип на „ЕКОПАК България” АД проведе в Чирпан интерактивно обучение за деца. В инициативата са включени възпитаници от предучилищните групи и ученици от 1 до 4 клас на всички местни училища. 3D-екобусът на ЕКОПАК ще остане в града на 9-ти, 10-ти и 14-ти май 2013 г.\nИдеята е в т.н. „екочас на класа” да се дадат ценни знания по забавен начин на близо 800 деца от Чирпан. Ползите от разделното събиране и оползотворяване на отпадъци от опаковки представят любимите на децата герои Харти, Пластика и Стък от 3D-филма „Повелителите на рециклирането”. Интерактивна игра „Стани екогерой” пък проверява знанията на децата, придобити по време на еколекцията.\nВ края на интерактивното обучение всяко дете получи подарък от екофирмата – семенце от бяла акация, което да се засее, и индивидуален код, който може да бъде регистриран на сайта на ЕКОПАК и всеки да участва в томбола за голямата награда – дигитален фотоапарат.\nИнициативата и Чирпан да стане част от турнето на 3D-екобуса на ЕКОПАК е на специалистите от сектор „Екология” при Община Чирпан, със съдействието на Организацията по оползотворяване на опаковки „ЕКОПАК България” АД.\nТези екообиколки се провеждат от три години на територията на България, като ЕКОПАК посещава част от общините, с които има сключени договори за разделно събиране на отпадъци от опаковки.\n« 500 полицейски служители ще осигуряват реда в навечерието и по време на изборите\nЕлектронен регистър ще осигури от 22 май обективност и прозрачност при класирането на децата в детските заведения на Стара Загора »


Буги нощи (София by night) | Пътуване до...\nот Стойчо · 25.07.2016\nЕдин разказ за софийските нощи – Робеспиер ще ни гмурне в буги-нощите на нашия град. Приятно четене:\nСофия by night\nнякакви дето не им понася демокрацията се сбиха нейде в квартала. Обадих се на 112. Попитаха ме за кой град става въпрос… Винаги съм мислил, че спешният телефон те локализира поне по клетката на мобилния оператор, нещо като PokemonGo, само че държавно. Може пък да си в чужд град или държава или просто да не си в състояние да обясниш къде точно се намираш, тогава оказа се си загубен. Иначе тази седмица гласувахме промяна в закона, която прави възможно хора с говорни или слухови проблеми да ползват 112. Как ще стане, като вместо полицейска техническа система за проследяване насреща има лелка с дръжкофон?\nЩом с обаждане от Антананариво можеш да пратиш за зелен хайвер линейката в Нова Загора, то защо да се смеем, когато общинският съвет в Карнобат преме декларация срещу TTIP? Каквото повикало, такова се обадило.\nдвама клошари – българин и циганин се сбиха за правото да ровят в чувал от шумкащ найлон в кофата под прозореца. Нямаше как да се обадя на 112, защото щяха да решат, че се майтапя – второ обаждане за различно сбиване в рамките на половин час. Е, можех да кажа, че този път се обаждам от друг град. За щастие се размина без побой, двамата избягаха в различни посоки, заканвайки се всеки на етноса на другия.\nциганинът се завърна и започна методично да рови в шумкащия чувал, да вади някакви пластмасови неща и да ги разбива с чукче. Тъкмо обмислях дали е безопасно да се намесвам баш на годишнината от Брейвик, какъвто съм рус и синеок, или да си увия чалма и да се развикам Аллах Акбар за заблуда на гражданското общество, когато по улицата се зададе млада циганка с пазарска количка. Приседна до кофата и горко заплака. Същинска ромска Альонушка. Другарят и продължи да си разбива чарковете с чукчето, без да и обръща внимание.\nЖестокостта ми се сломи.\nОтново си легнах и се опитах да броя овце под монотонния ритъм на тъжните чуждоезични вопли. Изжужа комар. Скочих, светнах лампата, грабнах чифт боксерки и ударих само веднъж с целия натрупал се гняв. По стената се шарна дебела кървава диря като че ли незнаен херой е тътрил насеченото си тяло в предсмъртна агония. Женски комар, очевидно.\nОще 15 минути по-късно\nот близък вход излязоха явно мой съсед и изгората му, именуема Мариетка. Мариетка се обидила и си тръгнала, а младежът я гонеше и я увещаваше да не го прави и да не му разбива сърцето. Мариетка извика такси. Младежът нареждаше горко. Циганката продължаваше да ридае и се получи мултикултурен дует на два гласа на два езика. Нещо като Стинг в онази песен с етиопските беквокали. В тъмното Мариетка изглеждаше хубавка, с ефирна бяла рокличка. Мъка си е такова момиче да те зареже в 4 през нощта. Но пък комшията можеше да прибере малката циганка и двамата да млъкнат в persuit of happiness. Предразсъдъци. А щеше да е ефектен сюжетен обрат и маньовър с поука.\nНай-после таксито дойде и момичето отлетя към друга любов, по-красива. Прав и път, възкликнаха няколкостотин души. Младежът се прибра съкрушен.\nРомското семейство продължи методично, всеки със зад\nачата си. Той да троши пластмаса с чук, а тя да оплаква тежката съдба на лирическата героиня от Черна котка, бял котарак.\nПреместих се в хола и затворих плътно всички прозорци. Стана задушно, но звуковият фон вече позволяваше да си чуеш мислите. През прозореца видях, че на покрива на близкия докаран до средата строеж някакви сенки бляскат с оксижен, явно крадат. Вече се бях обаджал на 112, а и не бях сигурен за адреса на сградата. След кратък размисъл заспах. Днес ще търся телефон на собствениците.\nСледващото, което чух, беше стържене.\nСинът ми станал не по-късно от 7:59 и дошъл в трапезарията, където дращеше нещо по масата. Развиках се веднага да изчезва в стаята си, защото ще му направя братче, че всички в този квартал са идиоти и ще замина с Мариета, която, както прекрасно знаем е свободна и споделя мненето ми, че така повече не може. Детето изкрещя насреща ми, че в стаята си няма маса, а тук чертае орбитронна звезда. Това е запазена марка за овкусители, измислена от него и сестра му, а сега рисувал логото…\nИзведнъж ми олекна и просветна. Надигнах се бавно от дивана с усмихнатата мисъл, че всеки един от хората, с които съпреживях тази нощ е просто Нечий син, който рисува своята орбитронна звезда. А да рисуваш орбитронна звезда невинаги е лесно. Реших, че е все пак време за ново начало и отворих нова самобръсначка. Gillette Fusion. Разликата между нея и традиционния Sensor се оказа като разликата в карането на прави ски и карвинг.\nВсе пак, ако някога се наложи да звъните на 112, не прибързвайте. Първо направете подробен списък на конфликтите в квартала, етническата му карта, основните обекти от цветни и тежки метали, както и по-важните романтични връзки между съкварталците. Само така имате шанс да поспите. Ако междувременно използвате надеждна контрацепция, разбира се. И сложете маса в детската!\nАвтор: Робеспиер Гълъбов, домашен майстор\nПариж през май (7): Paris by night Санкт Петербург: Белите нощи (част осма на „Из Русия с мотор“) Истанбул: Уикенд сред лалетата (3): Ташхан и Istanbul by night София – впечатленията на една хърватка С влак от София до Истанбул Из Австрия и Хърватска с кола (София-Виена-Залцбург-Загреб-София) Един македонец за София, Пловдив и България До Мордор* и назад (До София през Сърбия) Бургас – Клагенфурт – Бургас (1): През Сепарева баня за София Облак над София (Шопски облак, Altocumulus lenticularis) Света София и некрополът на Сердика София от трамвая\nЕтикети: Буги нощинощСофияСофия by night\nСледваща публикация София – впечатленията на една хърватка\nПредишна публикация Техническо забавяне


store.bg - Книги - Red, white and royal blue - 14\nКонтейнери за храна Twistshake\n2 броя x 100 ml, за 0+ месеца\nДетски акумулаторен мотор Moni Nepal\nКупичката от "Sigikid" е подходяща за бебета над 6 месеца. Тя е идеална за приучаване на вашето бебе към самостоятелно хранене. Изработена е от устойчив меламин, може да се мие в миялна машина, но не е подходяща за използване в микровълнова фурна. В основата си има гумен пръстен, който я държи стабилна по време на хранене. За слончето "Lolo Lombardo": Ето го и най-добрият приятел на децата - "Слончето Lolo Lombardo"! Той ще ви очарова със страхотните си идеи за подаръци за най-малките. Забавлявайте се в компанията му под формата на висококачествени плюшени играчки, одеялца и красиви ...\nКонтейнерите на "Twistshake" са чудесен избор за съхранение на храната за вашето малко съкровище. Вместимостта им е 100 ml и могат да се поставят един в друг. Подходящи са за използване във фризер и имат широко гърло, което ги прави изключително лесни за почистване и пълнене. Те са напълно безопасни за вас и вашето бебе, тъй като са направени от висококачествен полипропилен, без съдържание BPA, BPS и BPF. Продуктът не съдържа Бисфенол А Бисфенол А е химическо съединение, което влиза в състава на различни промишлени пластмаси и смоли. Намира приложение в производството на поликарбонат, използван за ...\nТърсене на: Red, white and royal blue Продукти 169-180 от над 500


Митинг-шествие "Спасяване на комплекс "Марица изток" организират на 13 октомври - Бизнес поща - Стара Загора І България І Новини Политика Култура Общество\nОт: 04 октомври 2021, 15:36 В: АКЦЕНТИ, ПАЗАР\nБисер Бинев, Наско Митев, Деян Дяков\nНа 13 октомври от 13 часа провеждаме голямо митинг-шествие в София под надслов „Спасяване на комплекс „Марица-изток“. За да докажем пред обществеността, че сме последователни, ще представим и подписката, в която се разписаха вече 105 хил. граждани от четирите области – Стара Загора, Хасково, Ямбол, Сливен. Подписката ще бъде внесена в Министерски съвет и ще отстояваме исканията, заложени в нея. Това съобщи на пресконференция днес Наско Митев, председател на КНСБ в „Мини Марица-изток“ ЕАД.\nМитингът-шествие ще завърши със сцена пред Министерски съвет. Ще приемем декларация, изготвена от нас, и подкрепена от конфедерациите на КНСБ и „Подкрепа“ в дружествата. Декларацията и подписката ще бъдат внесени в МС и ще очакваме да ни поканят на първия от разговорите, макар и доста закъснял, допълни Митев.\nТвърдо сме решили да отстояваме исканията от декларацията и от подписката, а именно максимално удължаване на работата на комплекс „Марица изток“ на въглища, минимум до 2040 г., съизмерима дата с тази на Полша и Германия. Държави, които 150 години са ползвали въглища и са си развивали икономиката, искат да спре работата си комплекса в държава като нашата, която развива ресурса едва от 50 години. Няма да стане, категоричен бе Деян Дяков, лидер на КНСБ в ТЕЦ „Марица-изток 2“ ЕАД. Не можем да оставим 100 000 души на пътя, да останем без енергетика и енергийна независимост, допълни той.\nЩе държим и на позицията си нищо оттук-нататък да не става без нас, работещите в мините и централите, казаха участниците в пресконференцията.\nОще със започването на подписката, направихме призив към всички общини и региони, засегнати от затварянето на комплекса – да бъдем подкрепени от Общинските съвети с декларации. Защото на всички е ясно, че намаляването и спирането на работата на комплекса не е проблем само на нашите региони. В тази държава няма да има човек, който да не е потърпевш във връзка с цените на еленергията, което съответно рефлектира и на развитието на цялата икономика, каза на пресконференцията на Инициативния комитет за запазване на комплекса „Марица-изток“ Бисер Бинев, председател на ФСО „Подкрепа“ в „Мини Марица изток“ ЕАД. Още веднъж искам да отправя призив за тези общински съвети, които все още не са излезли с такава декларация, да ни подкрепят. Да ни подкрепят и всички, които желаят, на 13 октомври в митинг-шествието, допълни Бинев.\nДекларации досега са приели общинските съвети на\nНова Загора, Раднево, Тополовград, днес и кметът на Стара Загора излезе с декларация, лично от негово име. Имаме, разбира се, безусловна подкрепа от всяка една от общините, уточниха участниците в пресконференцията.\nСтана ясно, че без централите не може, не защото ние го искаме, налага го конюнктурата и настоящият пазар на еленергия, на който цените растат. По данни на европейски експерти тези процеси ще продължават до края на зимата. Проблемът е, че някои, от които зависи това, не го осъзнава, или взема грешни решения и давам пример. На последната среща, на която присъства и г-н Франс Тимерманс, зам.-председател на Европейската комисия, не получихме нито един съществен отговор на нашите въпроси. Говори се политически, заобикалят се фактите. Говори се за красива зелена природа… Ние също искаме да дишаме чист въздух, но не искаме нашите семейства и деца да са гладни, каза още Наско Митев. Благодаря на всички, които подкрепиха нашата кампания с подписката и ги приканвам, който иска да продължим борбата за защита на комплекса, да заповяда в София – на 13 октомври в 13 часа пред МС, допълни Митев.\nНа митинг-шествието се очаква да се включат над 2500 души. Ще присъстват много хора, сред тях и такива, които не работят в комплекса, активни граждани с будна съвест, казаха още от инициативния комитет в подкрепа на „Марица изток“.


Бебе със слънчево изгаряне – BeFit Magazine\n- какво да правя\nЗнаете, че кожата на бебето е изключително нежна. Треперите над вашето съкровище. Използвате слънцезащитни продукти за бебета. Слагате му шапка, когато излизате. Всъщност, през лятото изобщо не излизате между 14 и 17 часа. Затова и не можете да си представите как така се случи бебето ви да изгори на слънце. Нямате време за вайкане. Важното е да действате бързо!\nБебето трябва да е далеч от всякаква пряка или непряка слънчева светлина. (Най-вероятно така се е случило изгарянето – забравили сте да намажете бебо с крем с UV защита, защото си е стоял кротко под чадъра.) Погрижете се да му осигурите сумрак, тишина и прохлада.\nОбливайте го на всеки половин час с хладка към студена вода или го увивайте внимателно с мокра кърпа. В никакъв случай не търкайте кожата! Действайте нежно, за да не раздразните кожата още повече. Ако го потапяте във вана с хладка вода, сложете в нея овесени ядки или сода за хляб, за да намалите дискомфорта.\nОбадете се на педиатъра си и давайте на детето парацетамол или ибупрофен.\nСърбежът тепърва ще се усилва, а няма как да обясните на вашия мъник, че не бива да се чеше. Затова се посъветвайте с педиатъра дали да не използвате антихистамин, за да го облекчите.\nВ никакъв случай не нанасяйте, витамин Е, вазелин, мед, масло, мас или маргарин върху изгорените области. Не ги мийте с топла вода и не им слагайте чаени торбички.\nХигиенните процедури за следващите дни е добре да включват много мек сапун, хладка към студена вода, изключително внимателно подсушаване и антибиотичен мехлем.\nВашето бебче най-вероятно ще пищи и ще плаче. Запазете присъствие на духа. Ако няма мехури и рани от изгаряне, обадете се на педиатъра си, следвайте горните съвети и всичко ще бъде наред. Ако изгарянето е по-тежко, не губете време, а директно отидете на преглед.\nИ следващият път не забравяйте – няма значение дали бебетата са изложени на пряка или непряка слънчева светлина. Кожата им е толкова нежна, че е задължително да ги мажете максимум през два часа със слънцезащитен крем, да им слагате шапки, да им правите сянка и да не ги извеждате навън в най-голямата жега.\nНе се безпокойте! Ще се справите!